2019. gada 27. martā Rīkojums Nr. 136

Rīgā (prot. Nr. 16 16. §)

**Par Grobiņas novada pašvaldībai piekrītošā nekustamā īpašuma "Masti" Grobiņas pagastā, Grobiņas novadā, pārņemšanu valsts īpašumā**

1. Saskaņā ar [Publiskas personas mantas atsavināšanas likuma](https://likumi.lv/ta/id/68490-publiskas-personas-mantas-atsavinasanas-likums) [42. panta](https://likumi.lv/ta/id/68490-publiskas-personas-mantas-atsavinasanas-likums#p42) otro daļu, 42.1panta pirmo daļu un [43. pantu](https://likumi.lv/ta/id/68490-publiskas-personas-mantas-atsavinasanas-likums#p43) pārņemt bez atlīdzības valsts īpašumā un nodot Vides aizsardzības un reģionālās attīstības ministrijas valdījumā Grobiņas novada pašvaldībai piekrītošo nekustamo īpašumu "Masti" (nekustamā īpašuma kadastra Nr. 6460 011 0021) – zemes vienību (zemes vienības kadastra apzīmējums 6460 011 0012) 0,03 ha platībā – Grobiņas pagastā, Grobiņas novadā (turpmāk – nekustamais īpašums).

2. Vides aizsardzības un reģionālās attīstības ministrijai (valsts akciju sabiedrībai "Elektroniskie sakari") nekustamo īpašumu izmantot Elektronisko sakaru likuma 6. panta pirmās daļas 7. punktā minētās funkcijas īstenošanai – radiofrekvenču spektra radiomonitoringa veikšanai.

3. Vides aizsardzības un reģionālās attīstības ministrijai, nostiprinot zemesgrāmatā īpašuma tiesības uz nekustamo īpašumu:

3.1. nekustamo īpašumu ierakstīt zemesgrāmatā uz valsts vārda Vides aizsardzības un reģionālās attīstības ministrijas personā vienlaikus ar Grobiņas novada pašvaldības īpašuma tiesību nostiprināšanu;

3.2. norādīt, ka īpašuma tiesības nostiprinātas uz laiku, kamēr Vides aizsardzības un reģionālās attīstības ministrija nodrošina šā rīkojuma 2. punktā minētās funkcijas īstenošanu;

3.3. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.

4. Vides aizsardzības un reģionālās attīstības ministrijai nekustamo īpašumu bez atlīdzības nodot Grobiņas novada pašvaldībai, ja tas vairs netiek izmantots šā rīkojuma 2. punktā minētās funkcijas īstenošanai.

Ministru prezidents A. K. Kariņš

Vides aizsardzības un

reģionālās attīstības ministrs J. Pūce